Diari Oficial de la Generalitat Valenciana


Sumari del DOGV 7872, del 13-09-2016 (2016/6824)

Notificació de la sentència dictada en el judici verbal número 2175/2015.
-------------------------------------------------------------------------

### Dades del document

Número de DOGV
:   7872

Data del DOGV
:   13-09-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/6824


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el judici verbal número 2175/2015. [2016/6824]  
Judici verbal número 002175/2015  
  
Part demandant: Rosario Roca Tristán.  
Part demandada: ministeri fiscal i María Asunción de Haro Tobar.  
Sobre: altres contenciosos (processos de família).  
En el judici a què es fa referència s'ha dictat la resolució que té la dispositiva que, literalment, diu així:  
  
«Dispositiva  
Estime la demanda presentada pel procurador José Antonio Sánchez Cabezas, en nom i representació de Rosario Roca Tristán i Pedro Vera Sánchez, contra María Asunción de Haro Tobar i dispose:  
  
1. La progenitora María Asunción de Haro Tobar queda privada de la pàtria potestat del menor R. V. de H.  
2. El menor R. V. de H. quedarà sotmés a un règim de tutela. Es nomena en qualitat de tutors els avis paterns Rosario Roca Tristán i Pedro Vera Sánchez que exerciran de forma conjunta la tutela respecte del net R. V. de H.  
Per això, atendran al menor en tots els aspectes de la seua vida i exerciran la seua guarda i custòdia. Igualment decidiran de forma exclusiva i conjunta sobre l'elecció o canvi de centre o model educatiu o activitats extraescolars que s'hagen de realitzar; l'autorització de qualsevol intervenció quirúrgica, tractament mèdic no banal o tractament psicològic, tant si comporta alguna despesa com si està cobert pel sistema públic de sanitat o per alguna assegurança privada; sempre que no siga suficient el mer consentiment del menor; la realització o no d'un acte religiós o social rellevant, així com la manera de dur-lo a terme, el canvi de domicili i l'autorització per a l'eixida del territori nacional del seu net.  
3. No s'estableix cap règim de visites a favor de la progenitora no-custòdia, María Asunción de Haro Tobar.  
4. María Asunción de Haro Tobar haurà de pagar en concepte de pensió d'aliments per al fills la quantitat de 150 euros, que haurà d'ingressar en el compte que designen els tutors per endavant i dins dels cinc primers dies de cada mes i que s'actualitzarà anualment d'acord amb les variacions de l'IPC.  
No es fa imposició de costes.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LEC). El recurs s'ha d'interposar davant d'aquest jutjat en el termini de 20 dies. En la interposició del recurs l'apel·lant ha d'exposar les al·legacions en què base la impugnació, a més d'esmentar la resolució objecte d'apel·lació i els pronunciaments que impugna (art. 458 LEC).  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
mitjançant l'ingrés de la quantitat indicada en el banc Banesto, en el compte corresponent a aquest expedient (JJJJ 1769 TP EEEE AA), indicant en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa.  
En el cas que es realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), cal indicar, en el camp «Concepte», el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Així ho dispose, mane i firme, Sofía Gil García, jutgessa de primera instància de reforç dels jutjats de primera instància d'Elx.»  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació a María Asunción de Haro Tobar.  
  
Elx, 1 de setembre de 2016.- El lletrat de l'Administració de Justícia: Francisco Javier García Navarro.